Kwotas is onwettig, beslis hof – Solidariteit - Solidariteit WêreldSolidariteit Wêreld
Teken in Username
Tuis › Mediaverklarings › Kwotas is onwettig, beslis hof – Solidariteit Kwotas is onwettig, beslis hof – Solidariteit
Donderdag, April 14th, 2016
Die arbeidshof in Johannesburg het vandeesweek bevind dat die gebruik van ’n kwotastelsel in die werkplek onwettig is. Dié uitspraak is gelewer na aanleiding van Solidariteit se hofsaak oor onbillike diskriminasie teen die Tshwane Munisipaliteit. Kragtens die hofuitspraak moet die munisipaliteit mnr. Jan Pretorius, ’n water-ouditbeampte, bevorder en terugwerkend vergoed.
Regter Faan Coetzee het onder meer bevind dat die munisipaliteit onbuigsaam opgetree het toe hy Pretorius telkens vir bevordering oor die hoof gesien het. Die hof het voorts bevind dat die munisipaliteit se aanstellingsbeleid, waarvolgens daar suiwer op grond van ras en geslag teen mnr. Pretorius gediskrimineer is, op ’n kwotastelsel neerkom wat strydig is met die Wet op Diensbillikheid.
Dr. Dirk Hermann, bedryfshoof van Solidariteit, sê die hof het in sy uitspraak daarop gewys dat die munisipaliteit se aanstellingsbeleid slegs op syfers sonder enige meetbare doelwitte berus. “Dit kom dus neer op die subjektiewe uitsluiting van individue van die nie-aangewese groep. Die uitspraak maak dit egter duidelik dat staatsdepartemente sonder regstellendeaksieplanne nie agter beleidsdokumente sonder behoorlike regstelteikens en meetbare doelwitte kan skuil nie,” het Hermann gesê.
Hermann meen vandeesweek se hofuitspraak is enig in sy soort aangesien dit die eerste keer is dat die hof bevind het dat daar deur middel van ʼn kwotastelsel onbillik teen ’n wit man gediskrimineer is. “Die hof het bevind dat om poste net aan die hand van die nasionale rassedemografie te vul óf selfs vakant te laat ten koste van geskikte wit mans, onwettig is. Die hof het voorts bevind dat die munisipaliteit geen regsgronde gehad het om ʼn toepaslik gekwalifiseerde kandidaat uit die onderhoudproses te laat nie. Boonop het hulle ook nie in ag geneem dat die pos ʼn skaars vaardigheid vereis nie,” sê Hermann.
Hermann het bygevoeg dat alle werkgewers kragtens vandeesweek se uitspraak gedwing word om voortaan ʼn genuanseerde benadering tot regstellende aksie te volg. “Die uitspraak het weereens bevestig dat numeriese teikens in regstelplanne of beleidsdokumente ʼn verskeidenheid van faktore in ag moet neem. Hierdie uitspraak skep dus die nodige regsgronde vir toekomstige sake oor gevalle waarin daar op grond van kwotas onbillik teen individue van die nie-aangewese groep gediskrimineer word,” het Hermann bygevoeg.
Kragtens vandeesweek se hofbevel moet Pretorius op 1 Mei 2016 amptelik in die pos as voorman van ambagte, wat tans steeds vakant is, aangestel word. Die munisipaliteit moet ook terugwerkende vergoeding aan Pretorius betaal. Die vergoeding behels die verskil tussen sy huidige salaris en die salaris wat hy as voorman van ambagte gedurende die tydperk 8 Oktober 2013 tot 30 April 2016 sou verdien het.
Agtergrond oor die saak:
Pretorius, wat sedert 1999 vir die Departement van Water en Sanitasie werk, is in Augustus 2012, en weer in Julie 2013, weens sy velkleur oor die hoof gesien toe hy vir die pos voorman: ambagte aansoek gedoen het. Dit is ten spyte van die feit dat Pretorius deur ʼn paneel as die mees geskikte kandidaat vir die posisie aangewys is. Die munisipaliteit het boonop nie in hierdie tyd oor ’n goedgekeurde regstellendeaksieplan beskik nie.
Die pos waarvoor Pretorius aanvanklik in 2012 aansoek gedoen het, is weer in Julie 2013 geadverteer. Pretorius het toe vir ʼn tweede keer aansoek gedoen vir die pos, maar is hierdie keer nie vir ʼn onderhoud genooi nie en is ook nie op die kortlys geplaas nie. Nadat Pretorius ʼn grief hieroor by die munisipaliteit ingedien het, is hy in Oktober 2013 in kennis gestel dat geen wit persone vir die posisie oorweeg mag word nie.
Die Tshwane Munisipaliteit het in Mei 2013 ’n regstellendeaksieplan, terugwerkend vir die tydperk van 1 Julie 2012 tot 30 Junie 2017 aanvaar. Pretorius is glo op grond van hierdie plan nie in die pos waarvoor hy aansoek gedoen het, aangestel nie. Die plan bevat ʼn resolusie wat bepaal dat geen wit persoon in die genoemde posisie aangestel mag word nie.
My opinie is nog steeds dat ons weer terug is by Apartheid maar dat dit nou net n ander naam gekry het . Ek vra my baie keer af wanneer gaan daar dan in hierdie mooi land van ons nie meer en nooit meer op velkleur ag gegee gaan word nie . Dankie Solidariteit dat julle nie stilsit en toekyk hoe onregverdig daar gehandel word nie maar nog elke keer iets daaromtrent doen
Die regering van die dag laat hulle toe op erger diskriminasie –skande !
BBEE is in alle opsigte rassisties, diskriminerend! !Lees grondwet Artikel 9(3)!!!!! en (2) ***grondwet Artikel 9(3)***
(4) Geen persoon mag regstreeks of onregstreeks onbillik teen iemand diskrimineer op een of meer gronde ingevolge subartikel (3) nie. Nasionale wetgewing moet verorden word om onbillike diskriminasie te voorkom of te belet.
(5) Diskriminasie op een of meer van die gronde in subartikel (3) vermeld, is onbillik, tensy daar vasgestel word dat die diskriminasie billik is. Kortom, die rassistiese ANC-regime oortree die grondwet, wat hulle SELF help opstel het!
Black empowerment mag nie. Mag je dit so noem? Ja. In praktyk moet die regering by uitdeel van subsidies afkomst kleur en agternaam nie meetel. Wat as ene “Kristoffel van der Merwe” aansoek doen vir ‘n subsidie. Wat is Juridies gesproke, die ras/afkoms van Kristoffel? Gaan goed nadink. Black Empowerment in sy huidige form is daarom ongrondwetlik!! Waarom is BBE effektief en werk dit? Afrikaners met hul calvinistiese gehoorzaamheid werk uit onkunde mee aan BBE.
Teenveldtog poog om afbrekende kunswerk te oorskadu	Die vakbond Solidariteit loods vandag sy veldtog teen die afbrekende “F*** white people”-kunswerk deur Dean Hutton. Die veldtog het ten doel om hierdie “kunswerk” toe te plak – met positiewe, opbouende woorde waarmee elke Suid-Afrikaner kan identifiseer. Dit volg nadat Solidariteit verlede week in ʼn aanlyn meningspeiling die publiek gevra ... Lees meer	Negatiewe impak van winterkragtariewe moet bespreek word	Solidariteit het vandag onder die vaandel van die Steun Ons Staal-veldtog ʼn skrywe aan die regering gestuur waarin ʼn dringende vergadering op ʼn hoë vlak aangevra word om die negatiewe impak wat winterkragtariewe op die staal- en chroombedryf het, te bespreek. Volgens Marius Croucamp, adjunkhoofsekretaris van die metaal- en ingenieursbedryf ... Lees meer	ŉ Strategie om ŉ ooreenkoms in die staalbedryf te bereik	Die vakbond Solidariteit het vandag sy strategie bekendgestel om ʼn ooreenkoms in die beleërde staalbedryf te bereik. Dit volg nadat loononderhandelinge tussen vakbonde en werkgewers in die bedryf sowat drie weke gelede ʼn dooiepunt by die MEIBC bereik het. Volgens Marius Croucamp, adjunkhoofsekretaris van die metaal- en ingenieursbedryf by Solidariteit, ... Lees meer	1